Lihtsustatult võib defineerida võimu, kui loodusseadust, puhtalt vaimset, polaarset ja pidevalt ajas muutuvat kategooriat, mille omaduseks on toimivate struktuuride loomine ja vastandlike pooluste vahetumine.  Võimu saab pärida, võimu saab kätte võidelda ja seda omale pidada, sama kergesti saab võimu ka kaotada.  Võimul on väga suur reaalne toime üksikinimeste ja inimhulkade psüühikale, nende otsustustele ja käitumisele.  Võim seab piire, tekitab  hierarhiaid, näitab igaühele kätte tema koha. Võim on struktuur, karkass, mis kujundab mustreid olenditest, mustrid aga loovad tulemuslikku tegevust mingis valdkonnas.